
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2079 


25 Νοεμβρίου 1999 


ΑΠΟΦΑΣΕΙ Σ 

Αοιθ. ΟΙΚ.34024/3098 

Σύστημα Διαχείρισης, Παρακολούθησης, Ελέγχου και 
Αξιολόγησης Ενεργειών Κατάρτισης που υλοποιού¬ 
νται στα πλαίσια του Επιχειρησιακού Προγράμματος 
Βιομηχανίας (Ε.Π.Β), τα οποία χρηματοδοτούνται από 
το Ευρωπαϊκό Κοινωνικό Ταμείο (Ε.Κ.Τ.) στο πλαίσιο 
του Κοινοτικού Πλαισίου Στήριξης (Κ.Π.Σ.) 1994-1999. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α726.7.1985), όπως τροποποιήθηκε και 
ισχύει. 

β) Του Π.Δ. 229/86 (ΦΕΚ ββ/Α') «Σύσταση και οργάνωση 
της Γενικής Γραμματείας Βιομηχανίας» και του Π.Δ. 
396/89 (ΦΕΚ Α172) «Οργανισμός της Γενικής Γραμματεί¬ 
ας Βιομηχανίας», όπως τροποποιήθηκε και συμπληρώθη¬ 
κε με το Π.Δ. 189/31.5.1995 (ΦΕΚ99/Α'). 

γ) Του Π.Δ. 368/89 «Οργανισμός του Υπουργείου Εργα¬ 
σίας» (ΦΕΚ 163/Α). 

δ) Του Π.Δ. 27/1.2.1996 (ΦΕΚ 19/Α') «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

ε) Του άρθρου 18, παρ. 3 και 4 του Ν.2224/94 «Ρύθμι¬ 
ση θεμάτων εργασίας συνδικαλιστικών θεμάτων κ.λπ.» 
(ΦΕΚ112/Α). 

στ) Των άρθρων32,33,34,35 και 37του Ν. 1943/91 (ΦΕΚ 
δΟ/Α'). 

ζ) Του Π.Δ. 98/96 (ΦΕΚ 77/Α'). 
η) Των Κανονισμών με αριθμ. 2081/20.7.1993, 2082/ 
20.7.1993 και 2084/20.7.1993, όπως τροποποιήθηκαν α¬ 
ντίστοιχα από τους Κανονισμούς (Ε.Κ.) με αριθμ. 
1260/21.6.1999, 1261/21.6.1999, 1262/21.6.1999, της Ε¬ 
πιτροπής της Ε.Ε. 

2. Την απόφαση της Ευρωη,αΐκής Επιτροπής με αριθμ. 
Ε (94) 1833/2/29.7.1994 με ιην οποία εγκρίνεται το Επι¬ 
χειρησιακό Πρόγραμμα Βιομηχανίας, όπως τροποποιή¬ 
θηκε και ισχύει. 

3. Την υπ’ αριθμ. 111232/12.12.1997 Απόφαση του 
Υπουργού Εργασίας & Κοινωνικών Ασφαλίσεων που ορί¬ 
ζει «Κριτήρια Πιστοποίησης Δομών Συνεχιζόμενης Κα¬ 
τάρτισης». 


4. Την ανάγκη προσαρμογής του Συστήματος Διαχείρι¬ 
σης & Παρακολούθησης Ενεργειών Συνεχιζόμενης Επαγ¬ 
γελματικής Κατάρτισης, στις ιδιαιτερότητες των ενερ¬ 
γειών κατάρτισης του Επιχειρησιακού Προγράμματος 
Βιομηχανίας (Ε.Π.Β.). 

5. Την ανάγκη καθορισμού των όρων, δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους φορείς υλοποίησης των 
προγραμμάτων. 

6. Το γεγονός ότι από την παρούσα απόφαση δεν προ- 
καλείται Δαπάνη σε βάρος του Κρατικού Προϋπολογι¬ 
σμού, 

7. Τις διατάξεις του άρθρου 13 του Ν. 2150/94 (ΦΕΚ 
98Α) «Εθνικό Ινοτιτούτο Εργασίας και άλλες διατάξεις». 

8. Την υπ' αριθμ. 2007892/461/1998 Κοινή Απόφαση πε¬ 
ρί «Ανακτήσεως αχρεωστήτως ή παρανόμως κσταβληθέ- 
ντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών». 

9. Την υπ’ αριθμ. 106543/16-4-98 Απόφαση του Υπουρ¬ 
γού Εργασίας & Κοινωνικών Ασφαλίσεων που ορίζει το 
«Σύστημα διαχείρισης του Ενιαίου Μητρώου Αξιολογη- 
τών (Ε.Μ.Α.) του Υπουργείου Εργασίας & Κοινωνικών 
Ασφαλίσεων», αποφασίζουμε: 

Άρθρο 1 

ΠΕΡΙΓΡΑΦΗ ΔΡΑΣΕΩΝ 

Το Υπουργείο Ανάπτυξης - Γενική Γραμματεία Βιομηχα¬ 
νίας αναλαμβάνει τη διαχείριση των δράσεων κατάρτισης 
που περιλαμβάνονται στο Επιχειρησιακό Πρόγραμμα 
Βιομηχανίας και ειδικότερα 

Των ενεργειών υποστήριξης της διαχείρισης του Επι¬ 
χειρησιακού Προγράμματος Βιομηχανίας που περιλαμ¬ 
βάνουν, ειδικές ενέργειες κατάρτισης για την υποστήριξη 
συγκεκριμένων μέτρων - δράσεων του Επιχειρησιακού 
Προγράμματος Βιομηχανίας σταπλαίσιατου Μέτρου 5.2. 

Άρθρο 2 

ΝΟΜΙΚΟ ΠΛΑΙΣΙΟ 

Οι φορείς που χρηματοδοτούνται από το Ευρωπαϊκό 
Κοινωνικό Ταμείο (Ε.Κ.Τ.) οφείλουν να τηρούν: 

α.Τις διατάξεις που διέπουν τη λειτουργία και διαχείρι¬ 
ση του Ε.Κ.Τ., δηλαδή τους Κανονισμούς (Ε.Ο.Κ.) αριθ. 
2081/93, 2082/93 και ιδίως του Κανονισμού (Ε.Ο.Κ.) με 
αρ. 2084/93 που αφορά το Ε.Κ.Τ., όπως τροποποιήθηκαν 

από τους Κανονισμούς (Ε.Κ.) μεαριθμ. 1260/99,1261/99, 

1262/99 αντίστοιχα. 

β.Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθ. Ε(94) 1716 της 13.7.1993 σχετικά με 
την έγκριση του 2ου Κοινοτικού Πλαισίου Στήριξης 
(Κ.Π.Σ.) για την Ελλάδα και ιδίως τις διατάξεις εφαρμογής 
του. 

γ. Την Απόφαση της Επιτροπής με αριθ. Ε (94) 
1833/2/29.7.1994 σχετικά με την έγκριση του Επιχειρη¬ 
σιακού Προγράμματος Βιομηχανίας. 

δ. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

ε. Την ισχύουσα Εθνική και Κοινοτική Νομοθεσία που α¬ 
φορά την υλοποίηση και διαχείριση προγραμμάτων. 

στ. Την ισχύουσα Φορολογική Νομοθεσία και ιδίως το 
νομότυπο των φορολογικών στοιχείων και παραστατικών. 

Άρθρο 3 

ΕΙΔΙΚΕΣ ΕΝΕΡΓΕΙΕΣ ΚΑΤΑΡΤΙΣΗΣ ΠΑΤΗΝ 
ΥΠΟΣΤΗΡΙΞΗ ΣΥΓΚΕΚΡΙΜΕΝΩΝ ΜΕΤΡΩΝ - ΔΡΑΣΕΩΝ 
ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΒΙΟΜΗΧΑΝΙΑΣ 

1. Το Υπουργείο Ανάπτυξης - Γενική Γραμμαιεία Βιομη¬ 
χανίας διαχειρίζεται τις ειδικές ενέργειες - δράσεις που 
προβλέπονται στο Υποπρόγραμμα 5 Μέτρο 5.2. του Επι¬ 
χειρησιακού Προγράμματος Βιομηχανίας ή/και αναθέτει 
τη διαχείρισή τους σε Ενδιάμεσο Φορέα που θα ετπλεγεί 
με βάση το Π.Δ. 98/96. 

2. Το Υπουργείο Ανάπτυξης - Γενική Γραμματεία Βιομη¬ 
χανίας ορίζει τους θεματικούς άξονες των ενεργειών κα¬ 
τάρτισης. Το Υπουργείο Ανάπτυξης - Γενική Γραμματεία 
Βιομηχανίας ή / και ο Ενδιάμεσος Φορέας προσκαλείτους 
ενδιαφερόμενους φορείς να υποβάλουν τις προτάσεις 
τους. 

3. Η προκήρυξη των Ειδικών Ενεργειών Κατάρτισης θα 
αφορά σε Κλαδικά και Οριζοντίου Χαρακτήρα θεματικά 
Αντικείμενα για την υποστήριξη μέτρων και ενεργειών του 
Ε.Π.Β. 

3.1. Στα Κλαδικά θεματικά Αντικείμενα Κατάρτισης, δι¬ 
καίωμα υλοποίησης ενεργειών κατάρτισης έχουν: 

3.1.1. Τα Εθνικά Κλαδικά Κέντρα Επαγγελματικής Κα¬ 
τάρτισης που έχουν πιστοποιηθεί σύμφωνα με την υπ’ α- 
ριθμ. 111232/12.12.1997 Υπ. Απόφαση «Σύστημα Πιστο¬ 
ποίησης Κέντρων Άτυπης Συνεχιζόμενης Επαγγελματι¬ 
κής Κατάρτισης» και υλοποιούν προγράμματα Σ.Ε.Κ. 
σύμφωνα με τις ανάγκες του κλάδου οικονομικής δρα¬ 
στηριότητας που έχουν πιστοποιηθεί και στα θεματικά α- 
νπκείμενα των ειδικοτήτων του κλάδου τους, στους Νο¬ 
μούς της Διοικητικής Περιφέρειας όπου διαθέτουν πιστο¬ 
ποιημένα παραρτήματα και μόνο στους δικούς τους 
πιστοποιημένους χώρους κατάρτισης. Επίσης δύναται να 
υλοποιούν προγράμματα συνεχιζόμενης επαγγελματικής 
κατάρτισης τόσο στους λοιπούς Νομούς, όπου δεν δια¬ 
θέτουν δικές τους πιστοποιημένες δομές, της προανα- 
φερθείσας Διοικητικής Περιφέρειας, όσο και στην υπό¬ 
λοιπη Επικράτεια με την προϋπόθεση ότι αυτά υλοποιού¬ 
νται στο πλαίσιο εταιρικού σχήματος με πιστοποιημένο 
περιφερειακό ΚΕΚ και ειδικότερα σπς πιστοποιημένες 
δομές του περιφερειακού ΚΕΚ, που συμμετέχει στο εται¬ 
ρικό σχήμα. Ως εταιρικό σχήμα νοείται συνεργασία που 
προκύπτει από ανάλογο συμφωνητικό, το οποίο όμως δεν 
καθιστά δικαιούχο φορέα το Περιφερειακό ΚΕΚ. 

3.1.2. Τα Περιφερειακά Κλαδικά Κέντρα Επαγγελμσπ- 
κής Κατάρτισης που έχουν πιστοποιηθεί σύμφωνα με την 


υπ’ αριθμ. 111232/12.12.1997 Υπ. Απόφαση «Σύστημα Πι¬ 
στοποίησης Κέντρων Άτυπης Συνεχιζόμενης Επαγγελμα¬ 
τικής Κατάρτισης» και υλοποιούν προγράμματα Σ.Ε.Κ. 
σύμφωνα με τις ανάγκες του κλάδου οικονομικής δρα¬ 
στηριότητας που έχουν πιστοποιηθεί, στην διοικητική πε¬ 
ριφέρεια που έχουν την έδρα τους, και μόνο σε πιστοποι¬ 
ημένους χώρους κατάρτισης. Στην περίπτωση που το Πε¬ 
ριφερειακό Κλαδικό Κ.Ε.Κ. προτίθεται να υλοποιήσει το 
υποβληθέν πρόγραμμα σε πιστοποιημένες στην ίδια διοι¬ 
κητική Περιφέρεια δομές άλλου Κ.Ε.Κ., συντάσσεταισυμ- 
φωνηπκό συνεργασίας, το οποίο όμως δεν καθιστά δικαι¬ 
ούχο φορέα το Κ.Ε.Κ. στους χώρους του οποίου θα υλο¬ 
ποιηθεί το πρόγραμμα. 

3.1.3. Τα Εθνικά θεματικά Κέντρα Επαγγελματικής Κα¬ 
τάρτισης που έχουν πιστοποιηθεί σύμφωνα με την αριθμ. 
111232/12.12.1997 Υπουργική Απόφαση «Σύστημα Πι¬ 
στοποίησης Κέντρων Άτυπης Συνεχιζόμενης Επαγγελμα¬ 
τικής Κατάρτισης» και υλοποιούν προγράμματα Σ.Ε.Κ. 
στα θεματικά πεδία που έχουν πιστοποιηθεί, σπς Διοικη¬ 
τικές Περιφέρειες όπου διαθέτουν πιστοποιημένα πα¬ 
ραρτήματα και μόνο σε πιστοποιημένους χώρους κατάρ¬ 
τισης. Επίσης δύναται να υλοποιηθούν Προγράμματα Συ¬ 
νεχιζόμενης Επαγγελματικής Κατάρτισης και στην 
υπόλοιπη Επικράτεια με την προϋπόθεση ότι αυτά υλο¬ 
ποιούνται στο πλαίσιο εταιρικού σχήματος με πιστοποιη¬ 
μένο Περιφερειακό Κ.Ε.Κ. και ειδικότερα στις πιστοποιη¬ 
μένες δομές του Περιφερειακού Κ.Ε.Κ., που συμμετέχει 
στο εταιρικό σχήμα. Ως εταιρικό σχήμα νοείται συνεργα¬ 
σία που προκύπτει από ανάλογο συμφωνητικό, το οποίο 
όμως δεν καθιστά δικαιούχο φορέα το Περιφερειακό 
Κ.Ε.Κ. 

3.1.4. Τα Περιφερειακά θεματικά Κέντρα Επαγγελματι¬ 
κής Κατάρτισης που έχουν πιστοποιηθεί σύμφωνα με την 
αριθμ. 111232/12.12.1997 Υπουργική Απόφαση «Σύστη¬ 
μα Πιστοποίησης Κέντρων Άτυπης Συνεχιζόμενης Επαγ¬ 
γελματικής Κατάρτισης» και υλοποιούν προγράμματα 
Σ.Ε.Κ. στα θεματικά πεδία που έχουν πιστοποιηθεί, στην 
διοικητική περιφέρεια που έχουν την έδρα τους, και μόνο 
σε πιστοποιημένους χώρους κατάρτισης. Στην περίπτω¬ 
ση που το Περιφερειακό θεματικό Κ.Ε.Κ. προτίθεται να υ¬ 
λοποιήσει το υποβλςθέν πρόγραμμα σε πιστοποιημένες 
στην ίδια διοικητική Περιφέρεια δομές άλλου Κ.Ε.Κ., συ- 
ντάσσεται συμφωνητικό συνεργασίας, το οποίο όμως δεν 
καθιστά δικαιούχο φορέα το Κ.Ε.Κ. στους χώρους του ο¬ 
ποίου θα υλοποιηθεί το πρόγραμμα. 

3.2. Στα Οριζοντίου Χαρακτήρα θεματικά Αντικείμενα 
Κατάρτισης, δικαίωμα υλοποίησης ενεργειών κατάρτι¬ 
σης έχουν: 

3.2.1. Τα Εθνικά θεματικά Κέντρα Επαγγελματικής Κα¬ 
τάρτισης που έχουν πιστοποιηθεί σύμφωνα με την αριθμ. 
111232/12.12.1997 Υπουργική Απόφαση «Σύστημα Πι¬ 
στοποίησης Κέντρων Άτυπης Συνεχιζόμενης Επαγγελμα¬ 
τικής Κατάρτισης» και υλοποιούν προγράμματα Σ.Ε.Κ. 
στα θεματικά πεδία που έχουν πιστοποιηθεί, σπς Διοικη¬ 
τικές Περιφέρειες όπου διαθέτουν πιστοποιημένα πα¬ 
ραρτήματα και μόνο σε πιστοποιημένους χώρους κατάρ¬ 
τισης. Επίσης δύναται να υλοποιηθούν Προγράμματα Συ¬ 
νεχιζόμενης Επαγγελματικής Κατάρτισης και στην 
υπόλοιπη Επικράτεια με την προϋπόθεση ότι αυτά υλο¬ 
ποιούνται στο πλαίσιο εταιρικού σχήματος με πιστοποιη¬ 
μένο Περιφερειακό Κ.Ε.Κ. και ειδικότερα στις πιστοποιη¬ 
μένες δομές του Περιφερειακού Κ.Ε.Κ., που συμμετέχει 
στο εταιρικό σχήμα. Ως εταιρικό σχήμα νο ται συνεργα¬ 
σία που προκύπτει από ανάλογο συμφωνητικό, το οποίο 

όμως δεν καθιστά δικαιούχο φορέα το Περιφερειακό 
Κ.Ε.Κ. 

3.2.2. Τα Περιφερειακά Θεματικά Κέντρα Επαγγελματι¬ 
κής Κατάρτισης που έχουν πιστοποιηθεί σύμφωνα με την 
αριθμ. 111232/12.12.1997 Υπουργική Απόφαση «Σύστη¬ 
μα Πιστοποίησης Κέντρων Άτυπης Συνεχιζόμενης Επαγ¬ 
γελματικής Κατάρτισης» και υλοποιούν προγράμματα 
Σ.Ε.Κ. στα θεματικά πεδία που έχουν πιστοποιηθεί, στην 
διοικητική περιφέρεια που έχουν την έδρα τους, και μόνο 
σε πιστοποιημένους χώρους κατάρτισης. Στην περίπτω¬ 
ση που το Περιφερειακό θεματικό Κ.Ε.Κ. προτίθεται να 
υλοποιήσει το υποβληθέν πρόγραμμα σε πιστοποιημένες 
στην ίδια διοικητική Περιφέρεια δομές άλλου Κ.Ε.Κ., συ- 
ντάσσεται συμφωνητικό συνεργασίας, το οποίο όμως δεν 
καθιστά δικαιούχο φορέα το Κ.Ε.Κ. στους χώρους του 
οποίου θα υλοποιηθεί το πρόγραμμα. 

3.2.3. Τα Εξειδικευμένα στην Υγιεινή και Ασφάλεια της 
Εργασίας Κέντρα Επαγγελματικής Κατάρτισης που έ¬ 
χουν πιστοποιηθεί σύμφωνα με την αριθμ. 111232/ 
12.12.1997 Υπ. Απόφαση «Σύστημα Πιστοποίησης Κέ¬ 
ντρων Άτυπης Συνεχιζόμενης Επαγγελματικής Κατάρτι¬ 
σης» και μπορούν να υλοποιούν προγράμματα κατάρτι¬ 
σης σε θέματα Υγιεινής και Ασφάλειας της Εργασίας. Τα 
εν λόγω Κ.Ε.Κ. υπόκεινται σπς ρυθμίσεις που διέπουν τα 
θεματικά Κ.Ε.Κ. Εθνικής και Περιφερειακής Εμβέλειας 
που υλοποιούν προγράμματα Σ.Ε.Κ. αντίστοιχα. 

3.3. Σε όλες τις ανωτέρω περιπτώσεις (3.1.1., 3.1.2., 
3.1.3., 3.2.1., 3.2.2., 3.2.3.) η θεωρία υλοποιείται σε πιστο¬ 
ποιημένες δομές ενώ η πρακτική άσκηση σε εγκαταστά¬ 
σεις επιχειρήσεων όπου υπάρχει ιδιωτικό προσύμφωνο 
συνεργασίας με τά Κ.Ε.Κ. για την υλοποίηση της πρακτι¬ 
κής άσκησης ή σε πιστοποιημένες δομές Κ.Ε.Κ. τόσο στα 
Κλαδικά Θεματικά Αντικείμενα όσο και στα Οριζονπου 
Χαρακτήρα Θεματικά Ανπκείμενα. 

3.4.0 φορέας υλοποίησης μπορεί να υποβάλλει αριθμό 
προτάσεων με συνολικό αριθμό καταρτιζομένων, ο οποί¬ 
ος δεν επιτρέπεται να υπερβαίνει το διπλάσιο τής πιστο¬ 
ποιημένης δυναμικότητας του φορέα τόσο στα Κλαδικά 
θεματικά Αντικείμενα όσο και στα Οριζονπου Χαρακτήρα 
θεμαπκά Ανπκείμενα. 

Ο στόχος των παραπάνω ενεργειών είναι η υποβοήθη¬ 
ση της εφαρμογής των Μέτρων και Δράσεων του Επιχει¬ 
ρησιακού Προγράμματος Βιομηχανίας μέσω της μεταφο¬ 
ράς τεχνογνωσίας σε εξειδικευμένα θέματα και νέους θε¬ 
σμούς που εισάγονται στο οικονομικό περιβάλλον της 
χώρας και αφορούν στην προσαρμογή της λειτουργίας 
των Επιχειρήσεων σπς νέες συνθήκες ανταγωνισμού. Τα 
ανωτέρω προγράμματα κατάρπσης απευθύνονται σε ερ¬ 
γαζόμενους, στελέχη επιχειρήσεων και επιχειρηματίες 
και πρέπει να είναι εναρμονισμένα με τους στόχους των 
Μέτρων και των Δράσεων του Επιχειρησιακού Προγράμ¬ 
ματος Βιομηχανίας. Οι ενδιαφερόμενοι φορείς υποβάλ¬ 
λουν πρόταση μετά από σχετική πρόσκληση του Υπουρ¬ 
γείου Ανάπτυξης - Γενική Γραμματεία Βιομηχανίας ή / και 
του Ενδιάμεσου Φορέα Διαχείρισης. 

4. ΕΠΙΛΕΞΙΜΕΣ ΕΝΕΡΓΕΙΕΣ 

Οι επιλέξιμες ενέργειες για χρηματοδότηση από το 
Ε.Κ.Τ. είναι η κατάρτιση εργαζομένων, στελεχών επιχει¬ 
ρήσεων και επιχειρημαπών σε εξειδικευμένα θέματα που 
εισάγονται στο πλαίσιο των Μέτρων και Δράσεων του Ε¬ 
πιχειρησιακού Προγράμματος Βιομηχανίας. 

5. ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες για χρηματοδότηση από το Ε.Κ.Τ. δαπά¬ 
νες Ειδικών Ενεργειών Κατάρπσης αφορούν: 


5.1. Το διδακτικό προσωπικό 

5.1.1.0ι αμοιβές των εκπαιδευτών διαμορφώνονται ως 
εξής: 

α. Μέχρι 15.000 δραχμές ανά ώρα κατάρπσης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν τουλάχιστον 5 χρόνια επαγγελματική 
εμπειρία. 

β. Μέχρι 12.000 δραχμές ανά ώρα κατάρπσης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν απο 2 εως 5 χρόνια επαγγελματική ε¬ 
μπειρία, καθώς επίσης και για τους εκπαιδευτές που είναι 
κάτοχοι πτυχίου τριτοβάθμιας εκπαίδευσης και έχουν 
επαγγελματική εμπειρία πάνω από 5 χρόνια. 

γ. Μέχρι 10.000 δραχμές ανά ώρα κατάρπσης για τους 
εκπαιδευτές που είναι κάτοχοι πτυχίου τριτοβάθμιας εκ¬ 
παίδευσης και έχουν τουλάχιστον 3 χρόνια επαγγελμαπ- 
κή εμπειρία. 

δ. Μέχρι 8.000 δραχμές ανά ώρα κατάρπσης για τους 
εκπαιδευτές που είναι κάτοχοι πτυχίου τριτοβάθμιας εκ¬ 
παίδευσης. 

ε. Μέχρι 6.000 δραχμές ανά ώρα κατάρπσης για τους 
εκπαιδευτές που είναι τελειόφοιτοι Γενικού ή Τεχνικού 
Λυκείου ή Τεχνικών Επαγγελματικών Σχολών του Υπουρ¬ 
γείου Παιδείας, ή Σχολών Μαθητείας του Ο.Α.Ε.Δ. και 
έχουν 5 χρόνια επαγγελμαπκή εμπειρία. 

στ. Μέχρι 5.000 δραχμές ανά ώρα κατάρπσης για τους 
εκπαιδευτές που έχουν τελειώσει την θετή υποχρεωτική 
εκπαίδευση (Γυμνάσιο) και έχουν τουλάχιστον 8 χρόνια ε- 
παγγελμαπκή εμπειρία. 

ζ. Μέχρι 5.000 δραχμές ανά ώρα κατάρπσης για τους 
εκπαιδευτές πρακπκής εκπαίδευσης που έχουν 10 χρό¬ 
νια επαγγελμαπκή εμπειρία. 

Σπς παραπάνω αμοιβές συμπεριλαμβάνονται οι ασφα¬ 
λιστικές εισφορές καθώς και οι δαπάνες επιδομάτων ε¬ 
ορτών, αδείας και αποζημιώσεων αδείας που ανπστοι- 
χούν στο χρονικό διάστημα που διαρκεί η εκπαίδευση. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλισπκές εισφορές, ο φόρος εισο¬ 
δήματος και το τέλος χαρτοσήμου. 

5.1.2. Δαπάνες που αφορούν έξοδα ταξιδιού, διαμονής 
και διατροφής των εκπαιδευτών. 

α. Σε περίπτωση που ο εκπαιδευτής καλείται να διδάξει 
σε φορέα υλοποίησης που βρίσκεται εκτός της έδρας 
του, τότε θα αποζημιώνεται με τα έξοδα μετακίνησής του 
τα οποία θα είναι είτε η χιλιομετρική αποζημίωση που προ- 
βλέπεται από το Δημόσιο εφ’ όσον η μετακίνηση γίνεται 
με χρήση I .X. αυτοκινήτου, είτε η αξία των εισιτηρίων του 
εφ’ όσον η μετακίνηση πραγματοποιείται με άλλο μέσο 
μεταφοράς. 

β. Όπου κρίνεται απαραίτητη η εκτός έδρας μετακίνηση 
του εκπαιδευτή, αυτός θα αποζημιώνεται με τα έξοδα δια¬ 
μονής του σε ξενοδοχείο βάση απόδειξης - τιμολογίου, 
καθώς και με ημερήσια αποζημίωση για τα έξοδα διατρο¬ 
φής του μέχρι του ποσού των 10.000 δραχμών ημερησίως 
για κάθε εκτός έδρας διανυκτέρευση με αντίστοιχη από¬ 
δειξη του φορέα υλοποίησης ή του εκπαιδευτή. 

5.1.3. Αμοιβές για κατάρτιση που παρέχεται από αλλο¬ 
δαπά φυσικά πρόσωπα ή φορείς σε περίπτωση διακρατι¬ 
κής συνεργασίας. Η Αμοιβή καθορίζεται μέχρι του ποσού 
των 40.000 δρχ. ανά ώρα κατάρτισης. Στην Αμοιβή αυτή 
συμπεριλαμβάνονται όλες οι δαπάνες που αφορούν τα έ¬ 
ξοδα ταξιδιού, διαμονής και διατροφής του εκπαιδευτή. 

5.1.4. Για να χρηματοδοτηθούν οι παραπάνω κατηγο¬ 
ρίες δαπανών πρέπει να υπάρχουν τα παρακάτω στοιχεία: 

- Ονομαστική κατάσταση των εκπαιδευτών 

- Βιογραφικά των εκπαιδευτών 

- Πιστοποιητικά σπουδών των εκπαιδευτών 

- Αποδεικτικά επαγγελματικής και εκπαιδευτικής εμπει¬ 
ρίας των εκπαιδευτών 

- Δείγμα υπογραφής των εκπαιδευτών 

- Δελτία παρουσίας εκπαιδευτών 

- Δελτία διδασκόμενης ύλης 

- Τιμολόγια ή αποδείξεις παροχής υπηρεσιών των εκ¬ 
παιδευτών σύμφωνα με τη φορολογική νομοθεσία 

- Εντάλματα πληρωμής 

• Ωρολόγιο πρόγραμμα 

- Μηνιαίο δελτίο πραγματοποιηθεισών ωρών απασχό¬ 
λησης για κάθε εκπαιδευτή 

5.1.5. Σε περίπτωση μη ύπαρξης παραστατικών, οι ανω¬ 
τέρω δαπάνες δεν θεωρούνται επιλέξιμες. 

5.1.6. Η πληρωμή των αμοιβών και αποζημιώσεων των 
εκπαιδευτών γίνεται με τραπεζική επιταγή. 

5.2. Τους εκπαιδευόμενους 

5.2.1. Οι εργαζόμενοι των επιχειρήσεων που καταρτίζο¬ 
νται στο πλαίσιο των προγραμμάτων που εντάσσονται 
στο Μέτρο 5.2. δικαιούνται εκπαιδευτικού επιδόματος 
1.000 δραχμές μικτό ανά ώρα κατάρτισης. 

5.2.2. Τα έξοδα μετακίνησης των εκπαιδευομένων είναι 
επιλέξιμη δαπάνη μόνο σε περίπτωση που οι καταρτιζό¬ 
μενοι διαμένουν εκτός των ορίων του Δήμου ή Κοινότητας 
που γίνεται η κατάρτιση. 

5.2.3. Τα έξοδα διατροφής και διαμονής των καταρτιζο- 
μένων είναι επιλέξιμη δαπάνη. 

5.2.4. Η αποζημίωση που προβλέπεται στο σημείο 6.2.1. 
αποτελεί εισόδημα που υπόκειται σε φόρο εισοδήματος 
και τέλος χαρτοσήμου και παρουσιάζεται σε ξεχωριστή 
κατάσταση. 

5.2.5. Οι δαπάνες που αναφέρονται στις παραγράφους 
6.2.1., 6.2.2., 6.2.3., 6.2.4., είναι επιλέξιμες εφόσον υπάρ¬ 
χουν τα εξής στοιχεία: 

- Ονομαστική κατάσταση εκπαιδευομένων 

- Δελτίο παρουσίας των εκπαιδευομένων 

- Παραστατικά πληρωμής των εκπαιδευομένων 

- Ωρολόγιο πρόγραμμα εκπαίδευσης 

- Δελτίο διδαχθείσης ύλης 

- Αποδεικτικά στοιχεία για τα έξοδα μετακίνησης των εκ- 
παιδευομένων 

Οι δαπάνες που προαναφέρθηκαν είναι επιλέξιμες εφό¬ 
σον υπάρχουν αποδεικπκά στοιχεία γι’ αυτές. 

5.3. Άμεσες δαπάνες υλοποίησης 

5.3.1. Στην κατηγορία αυτή χρηματοδοτούνται δαπάνες 
που αφορούν: 

α. Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη, ση¬ 
μειώσεις, συγγραφή σημειώσεων, φωτοτυπίες, εκτυπώ¬ 
σεις, υλικά εκπαίδευσης, δαπάνες δημοσιότητας των 
προγραμμάτων, δαπάνες αποστολής εντύπων, ατομικά 
είδη των καταραζομένων (γάντια, φόρμες εργασίας, υπο¬ 
δήματα, προστατευτικά γυαλιά κλπ.), αναλώσιμες πρώ¬ 
τες ύλες (έως 10% του συνολικού κόστους του προγράμ¬ 
ματος αποδεικνυομένου δια του αναλόγου παραστατι¬ 
κού), υλικά καθαριότητας, προστατευτικά ενδύματα, 
δακτυλογράφηση, κ.λπ. Για τα παραπάνω είδη απαιτού¬ 
νται τιμολόγια και δελτία αποστολής εφόσον τα τιμολόγια 
δεν είναι διάτρητα και εξοφλητική απόδειξη. Η ποσότητα 
και η αξία των αναλώσιμων υλικών επαληθεύεται και απο- 
δεικνύεται συσχετιζόμενη με τον αριθμό των καταρτιζο- 


μένων καθώς και με τα ιδιαίτερα χαρακτηριστικά κάθε 
προγράμματος. 

β. Ενοικίαση και χρηματοδοτική μίσθωση εξοπλισμού 
που είναι απαραίτητος για την κατάρτιση είναι επιλέξιμη 
δαπάνη, εφόσον το συνολικό μίσθωμα ανέρχεται μέχρι 
ποσοστού 30% της αγοραστικής αξίας του εξοπλισμού 
αυτού. 

Για την απόδειξη των παραπάνω απαιτούνται μισθωτή¬ 
ρια συμβόλαια, θεωρημένα από την αρμόδια Δ.Ο.Υ., τιμο¬ 
λόγια και δελτία αποστολής εφόσον τα τιμολόγια δεν εί¬ 
ναι διάτρητα, τόσο κατά την παράδοση όσο και κατά την 
επιστροφή. 

γ. Απόσβεση εξοπλισμού σύμφωνα με την ισχύουσα ε¬ 
θνική νομοθεσία. 

δ. Δαπάνες επιλογής των καταρτιζομένων. 

ε. Δαπάνες αξιολόγησης του προγράμματος. 

στ. Δαπάνες συντήρησης των χώρων εκπαίδευσης. 

ζ. Δαπάνες μεταφοράς, εγκατάστασης, συντήρησης 
και ασφάλισης του εξοπλισμού. 

η. Δαπάνες της πρακτικής άσκησης στις εγκαταστάσεις 
των επιχειρήσεων που υπολογίζονται ως εξής: μέχρι 600 
δρχ. ανά ώρα πρακτικής άσκησης ανά καταρτιζόμενο. 

θ. Τα ενοίκια των δομών των ΚΕΚ και των δομών που 
προβλέπονται σε όλα τα σημεία του Άρθρου 3 παράγρα¬ 
φος 3. 

Για την απόδειξη των παραπάνω απαιτούνται Συμφωνη¬ 
τικό μίσθωσης θεωρημένο από ΔΟΥ, τιμολόγιο ή αποδεί¬ 
ξεις ενοικίου. 

5.4. Έμμεσες δαπάνες υλοποίησης 

5.4.1. Στην κατηγορία αυτή χρηματοδοτούνται δαπάνες 
που αφορούν: 

- Αμοιβές διοικητικού και βοηθητικού προσωπικού συ¬ 
μπεριλαμβανομένων των λοιπών επιβαρύνσεων (ασφαλι¬ 
στικές εισφορές, επιδόματα εορτών, αδείας κλπ.) 

-Δαπάνες μετακίνησης, διαμονής και διατροφής του ως 
άνω προσωπικού 

- Δαπάνες εκπαίδευσης του διοικητικού προσωπικού 

- Δαπάνες προετοιμασίας των προγραμμάτων 

- Δαπάνες ύδρευσης, θέρμανσης των εκπαιδευτικών ε¬ 
γκαταστάσεων κλπ. 

- Αμοιβές για βρεφονηπιακούς σταθμούς κατά τη διάρ¬ 
κεια υλοποίησης των προγραμμάτων 

5.4.2. Γ ια τις παραπάνω δαπάνες απαιτούνται αποδει¬ 
κτικά όπως: εντάλματα πληρωμής, μισθολογικές κατα¬ 
στάσεις, τιμολόγια, μισθωτήρια συμβόλαια στην περί¬ 
πτωση που οι εκπαιδευτικές εγκαταστάσεις είναι ενοικια¬ 
ζόμενες κλπ. 

Το σύνολο των δαπανών (έμμεσες δαπάνες) της πα¬ 
ρούσας παραγράφου δεν είναι δυνατό να υπερβαίνει το ? 
του συνολικού κόστους του προγράμματος. 

5.4.3. Όλες οι κατηγορίες των δαπανών θεωρούνται 
επιλέξιμες, μόνο εφ’ όσον η υποχρέωση έχει αναληφθεί 
κατά διάστημα δύο μήνες πριν την έναρξη του προγράμ¬ 
ματος έως και δύο μήνες μετά το πέρας αυτού. 

6. ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥΝΟΛΙΚΟΥ ΚΟ¬ 
ΣΤΟΥΣ ΤΗΣ ΕΙΔΙΚΗΣ ΕΝΕΡΓΕΙΑΣ ΚΑΤΑΡΤΙΣΗΣ 

6.1. Το μέσο ωριαίο κόστος των ειδικών ενεργειών κα¬ 
τάρτισης ανά εκπαιδευόμενο δεν μπορεί να είναι μεγαλύ¬ 
τερο από το ποσό των 4.000 δραχμών. Το μέσο κόστος 
προκύπτει από τη διαίρεση του συνολικού κόστους δια 
του αριθμού των καταραζομένων και του αριθμού των 
ωρών κατάρτισης / άτομο. 

6.2. Για τις ενέργειες κατάρτισης που υλοποιούνται με 
διακρατική συνεργασία και κατατίθεται μαζί με την πρό- 

τάση συμφωνητικό διακρατικής συνεργασίας, το ανώτα¬ 
το μέσο ωριαίο κόστος κατάρτισης ανά εκπαιδευόμενο εί¬ 
ναι δυνατόν να υπερβαίνει το ανωτέρω προβλεπόμενο ό¬ 
ριο και μετά από αιτιολογημένη αίτηση του φορέα, το Υ¬ 
πουργείο Ανάπτυξης να εγκρίνει ως ανώτατο μέσο ωριαίο 
κόστος μέχρι και 5.500 δρχ. 

7. ΔΙΚΑΙΟΛΟΓΉΤΙΚΑ ΠΑ ΤΗΝ ΕΓΚΡΙΣΗ ΕΙΔΙΚΩΝ ΕΝΕΡ¬ 
ΓΕΙΩΝ ΚΑΤΑΡΤΙΣΗΣ 

Για την έγκριση των ειδικών ενεργειών κατάρτισης οι εν¬ 
διαφερόμενοι φορείς υποβάλλουν πρόταση η οποία πε¬ 
ριέχει τα ακόλουθα: 

7.1 Διαβιβαστικό έγγραφο, το οποίο πρωτοκολλείται 
στο Γενικό Πρωτόκολλο του ΕΔΦ όπου αναφέρεται ο συ¬ 
νολικός αριθμός των υποβαλλόμενων προτάσεων και οι 
τίτλοι αυτών. 

7.2 Φάκελο που περιέχει συνοππκή παρουσίαση της νο¬ 
μιμοποίησης του φορέα για υποβολή προτάσεων, καθώς 
και συνοπτική αναφορά αυτών. 

α) Σε φάκελο, χρώματος ΜΟΝΟ ΚΟΚΚΙΝΟΥ, θα πρέπει 
να υποβληθούν ΥΠΟΧΡΕΩΤΙΚΑ, από τους φορείς υλοποί¬ 
ησης τα κάτωθι δικαιολογητικά: 

1) Πιστοποιηπκό του ΕΚΕΠΙΣ για την πιστοποίηση του 
ΚΕΚ 

2) Καταστατικό ίδρυσης του ΚΕΚ με τυχόν τροποποιή¬ 
σεις ή τα αντίστοιχα ΦΕΚ, όπου θα εμφανίζεται και ο νόμι¬ 
μος εκπρόσωπος 

3) Φορολογική ενημερότητα 

4) Ασφαλιστική ενημερότητα 

5) Πιστοποιηπκό μη λύσεως της εταιρίας 

6) Πιστοποιηπκό μη πτώχευσης της εταιρίας 

7) Πρόσφατα θεωρημένη / ες κατάσταση / εις από την Ε¬ 
πιθεώρηση Εργασίας των εργαζομένων στον φορέα υλο¬ 
ποίησης 

8) Επιστολές πρόθεσης των επιχειρήσεων, στις οποίες 
προβλέπεται να πραγματοποιηθεί η πρακπκή άσκηση, για 
συμμετοχή στο πρόγραμμα, και σπς οποίες περιλαμβά¬ 
νεται ο αριθμός των καταρπζομένων που μπορούν να κα¬ 
ταρτίσουν, το σύνολο των ωρών της πρακπκής άσκησης 
καθώς και το ανπκείμενο της πρακπκής. 

9) Επιστολές πρόθεσης από φορείς του εξωτερικού σε 
περίπτωση διακραπκής συνεργασίας, εφ’ όσον κάπ ανά¬ 
λογο προβλέπεται στην πρόταση. 

10) Προσύμφωνο εταιρικής σχέσης ή συνεργασίας με 
άλλη πιστοποιημένη σύμφωνα με την Υ.Α. 111232/12-12- 
98 δομή, στην περίπτωση υλοποίησης ενεργειών εκτός 
των δικών του πιστοποιημένων υποδομών, συνοδευόμενο 
από υπεύθυνες δηλώσεις του Ν. 1599/86 και τωνδύοσυμ- 
βαλλόμενων / συνεργαζόμενων φορέων. 

11) Υπεύθυνη δήλωση του Ν. 1599/86 που θα αναφέρει 
άπ ο φορέας υλοποίησης αποδέχεται ανεπιφύλακτα τους 
όρους της προκήρυξης. 

12) Αναλυπκή κατάσταση προτάσεων οι οποίες υπο¬ 
βάλλονται από τον ίδιο φορέα υλοποίησης, με αύξουσα α¬ 
ρίθμηση και προτεινόμενο αριθμό καταρτιζόμενων ανά 
πρόταση, καθώς και με το άθροισμα όλων των καταρτιζό¬ 
μενων στο σύνολο των προτάσεων αυτών. 

Επίσης η κατάσταση περιέχει την επωνυμία των συνερ- 
γαζόμενων επιχειρήσεων για την πρακπκή άσκηση ανά 
πρόταση καθώς και τους χώρους που θα διεξαχθεί η κα¬ 
τάρτιση. 

Τα παραπάνω δικαιολογητικά πρέπει να είναι πρωτότυ- 
πα. 

β) Σε περίπτωση υποβολής από έναν φορέα υλοποίη¬ 
σης περισσότερων της μίας πρότασης, τα παραπάνω α¬ 


παραίτητα δικαιολογητικά υποβάλλονται στον Φάκελο 
μία φορά σε πρωτότυπη μορφή και ισχύουν για όλες τις 
προτάσεις του ίδιου φορέα. 

Ειδικότερα, τα δικαιολογητικά 8 έως 10 υποβάλλονται 
στον Φάκελο πρωτότυπα και οι φωτοτυπίες τους επισυ¬ 
νάπτονται στα αντίστοιχα τεύχη αναλυτικής παρουσία¬ 
σης της καθεμιάς από τις υποβαλλόμενες προτάσεις. 

7.3 Τεύχος αναλυτικής παρουσίασης της πρότασης. 

α) Αναλυτικό και πλήρες εκπαιδευτικό πρόγραμμα ανά 
ειδικότητα και ανπκείμενο κατάρτισης, στο οποίο θα πε¬ 
ριλαμβάνονται και τα εξής: 

- Ο τίτλος του προγράμματος 

- Ο σκοπός του προγράμματος 

- Αναλυτικά οι επιμέρους στόχοι του προγράμματος 

- Συνοππκό και αναλυτικό περιεχόμενο του προγράμ¬ 
ματος 

- Προδιαγραφές σχετικά με το επίπεδο εκπαίδευσης και 
εμπειρίας των εκπαιδευομένων 

- Κατάσταση των εκπαιδευτών, με σύντομα βιογραφικά 
σημειώματα 

- Ο τρόπος παρουσίασης του προγράμματος 

- Τα μέσα και οι μέθοδοι που θα χρησιμοποιηθούν 

- Η διάρκεια του προγράμματος (θεωρία - πράξη) 

- Η διαδικασία αξιολόγησης των καταρπζομένων του 
προγράμματος 

β) Αναλυτικό προϋπολογισμό 

8. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΜΕΤΑ ΤΗΝ ΕΓΚΡΙΣΗ 
ΤΩΝ ΕΙΔΙΚΩΝ ΕΝΕΡΓΕΙΩΝ ΚΑΤΑΡΤΙΣΗΣ 

Οι φορείς που χρηματοδοτούνται από το Ε.Κ.Τ. οφεί¬ 
λουν να υποβάλλουν στο Υπουργείο Ανάπτυξης / Γενική 
Γραμματεία Βιομηχανίας ή στον Ενδιάμεσο Φορέα τα α¬ 
κόλουθα στοιχεία: 

8.1. Με τη λήψη της εγκριτικής απόφασης: 

Αμέσως μετά τη λήψη της εγκριτικής απόφασης για την 
υλοποίηση και χρηματοδότηση της ενέργειας, ο φορέας 
υλοποίησης του προγράμματος υποχρεούται να υποβάλ¬ 
λει: 

α) Νέα αίτηση αναπροσαρμοσμένη σύμφωνα με την ε¬ 
γκριτική απόφαση, μέσα σε είκοσι ημέρες από τη γνω¬ 
στοποίηση της έγκρισης καθώς και αναλυτικό προϋπολο¬ 
γισμό δαπανών. 

β) Δήλωση με την οποία γνωστοποιείται το ονοματεπώ¬ 
νυμο του υπαλλήλου που είναι υπεύθυνος για τη διαχείρι¬ 
ση της ενέργειας κατάρπσης. 

γ) Επιτρέπεται η ανπκατάσταση των εκπαιδευτών που 
είχαν περιληφθεί στην αρχική πρόταση σε ποσοστό 20% 
επί των εκπαιδευτικών ωρών σε σχέση με την εγκριθείσα 
πρόταση, μόνο εφόσον οι νέοι εκπαιδευτές έχουν τουλά¬ 
χιστον τα ίδια τυπικά και ουσιαστικά προσόντα με τους α- 
νπκατασταθέντες. Επίσης επιτρέπεται αύξηση των εκπαι¬ 
δευτών σε ποσοστό 20%. Ο φορέας υποχρεούται να γνω¬ 
στοποιήσει την ανπκατάσταση ή / και την αύξηση των 
εκπαιδευτών στην υπηρεσία που εγκρίνει την πρόταση, υ¬ 
ποβάλλοντας ταυτόχρονα βιογραφικά σημειώματα και αι¬ 
τιολογώντας την ανπκατάσταση ή / και την αύξηση αυτή 
και την οποία δύναται να υλοποιεί μόνο μετά από έγκριση. 

8.2. Πριν την υλοποίηση του προγράμματος: 

Ο φορέας υλοποίησης υποχρεούται το αργότερο 5 
ημέρες πριν την έναρξη της κατάρπσης να υποβάλλει τα 
παρακάτω: 

α) Βεβαίωση - δήλωση της έναρξης υλοποίησης του 
προγράμματος, στην οποία θα πρέπει να περιλαμβάνο¬ 
νται τα ακόλουθα: 

- Ο τόπος υλοποίησης του προγράμματος 

- Το ωρολόγιο πρόγραμμα 

- Η κατάσταση των εκπαιδευομένων 

- Η κατάσταση των εκπαιδευτών 

- Το αναλυτικό περιεχόμενο του προγράμματος 

8.3. Κατά την υλοποίηση των προγραμμάτων οι φορείς 
υλοποίησης της κατάρτισης υποχρεούνται να υποβάλλουν: 

- Διμηνιαίο Δελτίο Δαπανών, 

- Διμηνιαίο Δελτίο Παρακολούθησης της ενέργειας. 

8.4. Μετά το τέλος του προγράμματος οι φορείς υλο¬ 
ποίησης υποχρεούνται εντός διμήνου να υποβάλλουν αί¬ 
τηση αποπληρωμής του προγράμματος κατάρτισης, η 
οποία θα περιλαμβάνει: 

- αναλυτική έκθεση των ενεργειών κατάρτισης που υλο¬ 
ποιήθηκαν, 

- αναλυτική κατάσταση δαπανών των προαναφερθέ- 
ντων ενεργειών. 

9. ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ ΤΩΝ ΠΡΟ- 
ΤΕΙΝΟΜΕΝΩΝ ΕΙΔΙΚΩΝ ΕΝΕΡΓΕΙΩΝ ΚΑΤΑΡΤΙΣΗΣ 

Η διαδικασία της αξιολόγησης και επιλογής των προτά¬ 
σεων που υποβάλλονται από πιστοποιημένα ΚΕΚ για υλο¬ 
ποίηση ενεργειών στα πλαίσια του Μέτρου 5.2 του Ε.Π.Β. 
που συγχρηματοδοτούνται από το ΕΚΤ, διενεργείται σε 
δύο φάσεις. 

Α. ΠΡΩΤΗ ΦΑΣΗ ΑΞΙΟΛΟΓΗΣΗΣ 

1.0 έλεγχος της πρώτης φάσης διενεργείται από διμε- 
λείς Επιτροπές Ελέγχου Δικαιολογητικών, οι οποίες α¬ 
παρτίζονται από απασχολούμενους στο Υπουργείο Ανά¬ 
πτυξης ή / και του Ενδιάμεσου Φορέα Διαχείρισης του μέ¬ 
τρου 5.2. 

2. Η πρώτη φάση αξιολόγησης διακρίνεται σε δύο στά¬ 
δια: 

α. έλεγχος πληρότητας όσον αφορά τα δικαιολογητικά 

β. έλεγχος επιλεξιμότητας όσον αφορά την τήρηση των 
όρων της προκήρυξης 

3. Στο πρώτο στάδιο γίνεται έλεγχος πληρότητας των 
δικαιολογητικών που βρίσκονται στον κόκκινο φάκελο 
του φορέα υλοποίησης. Τα δικαιολογητικά συνοδεύουν 
όλες τις προτάσεις που υποβάλλονται από τον ίδιο φορέα 
υλοποίησης. 

4. Σε περίπτωση που τα δικαιολογητικά είναι ελλιπή, η 
πρόταση απορρίπτεται. 

5. Προτάσεις, οι οποίες δεν πληρούν τους βασικούς ό¬ 
ρους της προκήρυξης με βάση τα αντίστοιχα Πληροφο¬ 
ριακά τους Δελπ'α απορρίπτονται. Η απορριπτική απόφα¬ 
ση της Επιτροπής αιτιολογημένη επαρκώς κοινοποιείται 
εγγράφως στους φορείς που έχουν υποβάλλει προτά¬ 
σεις. 

Β. ΔΕΥΤΕΡΗ ΦΑΣΗ ΑΞΙΟΛΟΓΗΣΗΣ 

Α' ΣΤΑΔΙΟ ΕΙΔΙΚΗ ΕΠΙΤΡΟΠΗ 

1. Η αξιολόγηση της κάθε πρότασης στη δεύτερη φάση 
γίνεται από Ειδικές Επιτροπές οι όποιες συγκροτούνται 
με Απόφαση του Υπουργείου Ανάπτυξης. Τα μέλη των Ει¬ 
δικών Επιτροπών επιλέγονται από το Ενιαίο Μητρώο Α- 
ξιολογητών του Υπουργείου Εργασίας & Κοινωνικών Α¬ 
σφαλίσεων. Οι ανωτέρω Αξιολογητές θα πρέπει να είναι 
εργαζόμενοι στο Δημόσιο ή / και στον ευρύτερο Δημόσιο 
Τομέα βάση του Π.Δ. 98/96-93/97. Σε περίπτωση που το Ε¬ 
νιαίο Μητρώο Αξιολογητών δεν καλύπτει όλες τις ανά¬ 
γκες αξιολόγησης των υποβληθέντων στα πλαίσια της 
προκήρυξης προτάσεων κατ’ ελάχιστον ένας αξιολογη- 
τής επιλέγεται από το Μητρώο και ορίζεται με Απόφαση 
του Υπουργού Ανάπτυξης. 

2. Οι αξιολογητές της δεύτερης φάσης δεν επιτρέπεται 
να έχουν ουδεμία εμφανή ή αφανή οικονομική σχέση και 


εν γένει συνεργασία οποιοσδήποτε μορφής με τους προ- 
τείνοντες την ενέργεια φορείς. Επίσης δεν επιτρέπεται να 
έχουν συγγενικό δεσμό μέχρι και 3ου βαθμού συγγένειας 
με τους μετόχους ή τους νόμιμους εκπροσώπους των 
προτεινόντων φορέων ή και του Διευθυντή Σπουδών. Σε 
περίπτωση που συντρέχει οποιοδήποτε από τα προανα- 
φερόμενα κωλύματα ο αξιολογητής οφείλει να ζητά την ε¬ 
ξαίρεσή του. Προς το σκοπό αυτό οι αξιολογητές μετά 
τον ορισμό τους υποβάλλουν σχετική Υπεύθυνη Δήλωση 
του Ν. 1599/86. 

ΚΡΙΤΗΡΙΑ ΑΞΙΟΛΟΓΗΣΗΣ 

Κατά τη δεύτερη φάση η πρόταση αξιολογείται βάσει 
τριών ενοτήτων κριτηρίων που αφορούν: 

Α. Τη δομή και το περιεχόμενο της πρότασης (Συντελε¬ 
στής Βαρύτητας 40%) 

Β. Τη μεθοδολογία και τις διαδικασίες υλοποίησης του 
προγράμματος (Συντελεστής Βαρύτητας 40%) 

Γ. Τα προσδοκώμενα αποτελέσματα του προτεινόμε- 
νου προγράμματος κατάρτισης (Συντελεστής Βαρύτη¬ 
τας 20%) 

Η βαθμολόγηση κάθε επιμέρους κριτηρίου πραγματο¬ 
ποιείται σε κλίμακα από 1 -100. Για κάθε ενότητα κριτη¬ 
ρίων (Α, Β, Γ) βγαίνει μέσος όρος υπολογιζόμενος επίσης 
σε κλίμακα 1 -100.0 αξιολογητής αποτυπώνειτην κρίση 
του σε ειδικό έντυπο αξιολόγησης και βαθμολογεί τελικά 
με βάση τους συντελεστές βαρύτητας της κάθε ενότητας 
κριτηρίων ως ακολούθως: 

Τ = Α (0,40) + Β (0,40) + Γ (0,20) 

Το σύνολο της βαθμολογίας της πρότασης υπολογίζε¬ 
ται από τον αξιολογητή. 

Σε περίπτωση που η βαθμολογία των δύο αξιολογητών 
έχει διαφορά άνω των 30 μονάδων, τότε η πρόταση πα- 
ραδίδεται σε τρίτο αξιολογητή, ο οποίος την αξιολογεί εκ 
νέου, βαθμολογώντας την πρόταση κατά τρόπο τελεσίδι¬ 
κο και ο βαθμός του αποτελεί την τελική βαθμολογία της 
πρότασης. 

Β’ΣΤΑΔΙΟ 

1. Κατά το Β’ ΣΤΑΔΙΟ οι βαθμολογημές από το Α’ ΣΤΑ¬ 
ΔΙΟ προτάσεις προωθούνται στις Επιτροπές Αξιολόγη¬ 
σης, οι οποίες συγκροτούνται με Απόφαση του Υπουργού 
Ανάπτυξης. 

2.0 αριθμός των Επιτροπών Αξιολόγησης (ΕΑ) που συ- 
νιοτώνται με απόφαση του Υπουργού Ανάπτυξης είναι α¬ 
νάλογος με τον αριθμό των υποβληθεισών προτάσεων. 

3. Κάθε Επιτροπή Αξιολόγησης αποτελείται από 5 μέλη 
με τους αναπληρωτές τους: 

-3 υπάλληλοι που προέρχονται από την Κεντρική ή Πε¬ 
ριφερειακή Υπηρεσία του Υπουργείου Ανάπτυξης 

-1 υπάλληλος από το Υπουργείο Εργασίας 

-1 εκπρόσωπος του Ενδιάμεσου Φορέα Διαχείρισης του 
μέτρου 5.2 του ΕΠΒ 

4. Η Γνωμοδοτική Επιτροπή συνεδριάζει πάντα σε πλή¬ 
ρη σύνθεση μετά από πρόσκληση του προέδρου της. 

5. Στα μέλη της Ε.Α. κατά την ώρα της συνεδριάσεως 
εισηγείται από τον Πρόεδρο της Ε.Α. για κάθε πρόταση με 
την τελική βαθμολογία και τυχόν παρατηρήσεις και προ¬ 
τάσεις, στο οποίο επισυνάπτονται τα έντυπα αξιολόγη¬ 
σης από το Α’ ΣΤΑΔΙΟ Αξιολόγησης. Ακολουθεί συζήτηση 
με σκοπό την διαμόρφωση άποψης για το βαθμό επάρ¬ 
κειας της πρότασης με βάση τα κριτήρια του Ε. Π., στη βά¬ 
ση της βαθμολόγησης του Α’ ΣΤΑΔΙΟΥ της Αξιολόγησης 
και του σχετικού εισηγητικού σημειώματος. 

6. Η Ε.Α. δημιουργεί τοντελικό βαθμό της πρότασης ως 
εξής: 

Α = Βαθμός Τ της Β’ φάσης X 70% 

Β ** Βαθμολογία του ΚΕΚ κατά την πιστοποίηση X10% 

Γ = Βαθμολογία της πρότασης κατόπιν της συγκριτικής 
της αξιολόγησης με τις άλλες ενέργειες που υποβλήθη¬ 
καν στην ίδια περιοχή που ορίζει η προκήρυξη και αφο¬ 
ρούν το ίδιο θεματικό πεδίο και ανπκείμενο. Η βαθμολο¬ 
γία εκφράζεται σε σειρά κατάταξης και έχει συντελεστή 
βαρύτητας 20%. Η Επιτροπή Αξιολόγησης γνωμοδοτεί 
στον Υπουργό Ανάπτυξης. 

ΕΓΚΡΙΤΙΚΕΣ ΑΠΟΦΑΣΕΙΣ 

1. Για κάθε εγκεκριμένη πρόταση εκδίδεται εγκριτική 
Απόφαση του Υπουργού Ανάπτυξης, στην οποία αναφέ- 
ρονται αναλυτικά: ο αριθμός των καταρτιζόμενων, οι 
ώρες κατάρτισης, ο εγκεκριμένος προϋπολογισμός συ¬ 
νολικά, καθώς και ο χρόνος υλοποίησης. 

2. Η εγκριτική απόφαση γνωστοποιείται στον φορέα υ¬ 
λοποίησης από το Υπουργείο Ανάπτυξης. 

3. Μετά τη γνωστοποίηση στον Φορέα Υλοποίησης της 
εγκριτικής απόφασης υπογράφεται Σύμβαση μεταξύ του 
Ενδιάμεσου Φορέα Διαχείρισης και του Δικαιούχου Φο¬ 
ρέα Υλοποίησης. 

10. ΤΗΡΗΣΗ ΕΚΠΑΙΔΕΥΤΙΚΩΝ ΟΡΩΝ 
α. Ως κατώτατο όριο κατάρτισης ορίζεται εκπαίδευση 
40 ωρών και ως ανώτατο όριο 300 ώρες ανά εκπαιδευό¬ 
μενο. 

β. Το θεωρητικό μέρος πρέπει να καλύπτει τουλάχιστον 
το 60% - ιτιειχίπηυπι 80% των ωρών του προγράμματος. 

γ. Ο αριθμός των καταρτιζομένων κάθε προγράμματος 
θα πρέπει να είναι τουλάχιστον 10 και όχι περισσότεροι α¬ 
πό 25. Μείωση των καταρτιζομένων έως 30%, κατά τη 
διάρκεια της υλοποίησης χωρίς υπαιτιότητα του φορέα 
επιτρέπεται μόνο μετά από έγκριση του Υπουργείου Ανά¬ 
πτυξης ή του Ενδιάμεσου Φορέα Διαχείρισης. 

δ. Κατά τη διάρκεια της πρακπκής είναι απαραίτητη η 
παρουσία εκπαιδευτή. 

ε. Η ημερήσια διάρκεια κάθε προγράμματος είναι για το 
θεωρητικό μέρος, κατ' ελάχιστον τρεις (3) ώρες και η μέ- 
γιστη οκτώ (8) ώρες, ενώ το πρακτικό μέρος δεν μπορεί 
να υπερβαίνει τις οκτώ (8) ώρες ημερησίως. 

στ. Η συνολική διάρκεια της κατάρτισης σε ημερήσια 
βάση (θεωρία και πρακτική) δεν μπορεί να υπερβεί τις 
οκτώ (8) ώρες. 

ζ. Η εκπαιδευτική ώρα ορίζεται σε σαράντα πέντε (45) 
λεπτά και δεκαπέντε (15) λεπτά υποχρεωτικό διάλειμμα 
και για το πρακτικό και εργαστηριακό μέρος ορίζονται 15 
λεπτά ανά δίωρο. 

η. Απαγορεύεται η κατάρτιση κατά τις επίσημες αργίες 
και κατά τις Κυριακές. 

θ. Για κάθε ενέργεια κατάρτισης και ανά ειδικότητα 
είναι υποχρεωτική η παροχή εκπαιδευτικών σημειώσεων 
και άλλων εκπαιδευτικών υλικών στους καταρτιζόμενους. 

ι. Κάθε καταρτιζόμενος δεν είναι δυνατόν να συμμετέχει 
σε περισσότερα από δύο προγράμματα κατά το ίδιο έτος. 

κ. Επιτρέπεται η απουσία των καταρτιζόμενων σε ποσο¬ 
στό 10% της συνολικής διάρκειας του προγράμματος. Το 
καταβαλλόμενο εκπαιδευτικό επίδομα πρέπει να αντι¬ 
στοιχεί στις ώρες παρακολούθησης του προγράμματος. 
Καταρτιζόμενοι που έχουν πραγματοποιήσει απουσίες ά¬ 
νω του 10% του συνολικού αριθμού των ωρών του προ¬ 
γράμματος δεν δικαιούνται οποιοσδήποτε αμοιβής και 
δεν χορηγείται βεβαίωση κατάρτισης. 


Άρθρο 4 

ΠΟΣΟΣΤΑ ΧΡΗΜΑΤΟΔΟΤΗΣΗΣ 

α) Τα ποσοστά χρηματοδότησης των Ειδικών Ενεργει¬ 
ών Κατάρτισης διαμορφώνονται ως εξής: 

- Συμμετοχή ΕΚΤ 75%. 

- Εθνική Συμμετοχή 25%. 

Άρθρο 5 

ΛΟΙΠΕΣ ΥΠΟΧΡΕΩΣΕΙΣ ΚΑΙ ΟΡΟΙ ΧΡΗΜΑΤΟΔΟΤΗΣΗΣ 

α) Η τήρηση των παραπάνω αναφερόμενων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το Ε.Κ.Τ. είναι 
υποχρεωτική, η μη τήρηση των παραπάνω ή η ελλιπής τή¬ 
ρηση αυτών καθώς και των διαδικασιών των χρηματοδο¬ 
τούμενων από το Ε.Κ.Τ. προγραμμάτων, όπως αυτές 
απορρέουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρω¬ 
ση των προγραμμάτων και την επιστροφή των τυχόν 
εισπραχθέντων χρηματικών ποσών. 

β) Η καταβολή των αμοιβών των καταρτιζομένων απο¬ 
τελεί πρώτη προτεραιότητα και γίνεται εξολοκλήρου με 
τη λήξη του Προγράμματος υπό την προϋπόθεση ότι έχει 
καταβληθεί στο φορέα η β’ προκαταβολή της Κοινοτικής 
Συμμετοχής. 

γ) Όλα τα απαραίτητα δικαιολογηπκά - παραστατικά 
των χρηματοδοτούμενων από το Ε.Κ.Τ. προγραμμάτων 
πρέπει να τηρούνται στην έδρα του φορέα υλοποίησης 
επί πενταετία μετά την τελευταία πληρωμή (παρ. 3 άρθρο 
23 του Καν. 2082/93 της Ευρωπαϊκής Ένωσης) κάθε προ¬ 
γράμματος. 

δ) Όλα τα τιμολόγια και δελτία παροχής υπηρεσιών 
πρέπει να είναι πρωτότυπα ή νομίμως επικυρωμένα. Δεν 
γίνονται δεκτά συγκεντρωτικά τιμολόγια εφόσον αυτά 
δεν συνοδεύονται από αναλυτικά παραστατικά των επί 
μέρους δαπανών. 

ε) Η υπέρβαση του εγκριθέντος κόστους δεν θεωρείται 
επιλέξιμη δαπάνη. 

στ) Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη από την απόφαση ένταξης ενέργεια που υλο¬ 
ποιήθηκε, σύμφωνα με τους όρους της παρούσας Από- 

φασης. , , 

ζ) Σε περίπτωση μείωσης του αριθμού των εγκεκριμέ¬ 
νων ατόμων προ της έναρξης υλοποίησης αναπροσαρμό¬ 
ζεται το εγκριθέν κόστος του προγράμματος σύμφωνα με 
το εγκεκριμένο μέσο ωριαίο κόστος ανά καταρτιζόμενο. 
Σε περίπτωση όμως που η μείωση του αριθμού των κα- 
ταρτιζομένων γίνει κατά τη διάρκεια υλοποίησης τότε πε¬ 
ρικόπτονται αναλογικά οι αμοιβές των καταρτιζόμενων. 

η) Ρητά ορίζεται ότι η υλοποίηση του κάθε προγράμμα¬ 
τος, καθώς και όλα τα δικαιώματα και οι υποχρεώσεις που 
απορρέουν από τα εγκριτικά έγγραφα δεν μεταβιβάζονται, 
ούτε εκχωρούνται σε οποιονδήποτε τρίτο φορέα, σε άλλο 
νομικό ή φυσικό πρόσωπο ιδιωτικού ή δημόσιου δικαίου. 

θ) Η κάλυψη της Εθνικής Συμμετοχής γίνεται από την 
αντίστοιχη ΣΑΕ του προγράμματος Δημόσιων Επεν¬ 
δύσεων του Υπουργείου Ανάπτυξης. 

Άρθρο 6 

ΣΥΣΤΗΜΑ ΕΛΕΓΧΟΥ 

1. Προκειμένου να εξασφαλιστεί η αποτελεσματικότητα 
των ενεργειών κατάρτισης οι οποίες χρηματοδοτούνται 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από το Ε.Κ.Τ., το Υπουργείο Ανάπτυξης σε συνεργασία με 
το Υπουργείο Εργασίας, το Υπουργείο Οικονομικών και 
τα αρμόδια όργανα της Ευρωπαϊκής Επιτροπής, διενερ¬ 
γεί ελέγχους με σκοπό: 

α) Την πιστή τήρηση των εθνικών και κοινοτικών διατά¬ 
ξεων. 

β) Την επιλεξιμότητα των δαπανών και την αιτιολόγησή 
τους. 

γ) Την ορθή υλοποίηση των ενεργειών και τη διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

δ) Τηνπρόληψη ή τη διαπίστωση τυχόν παραβάσεων και 
την επιβολή κυρώσεων. 

ε) Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

στ) Την εξακρίβωση της σύννομης διεξαγωγής των χρη¬ 
ματοδοτούμενων από το Ε.Κ.Τ., ενεργειών. 

2. Η διεξαγωγή ελέγχων στις χρηματοδοτούμενες από 
το Ε.Κ.Τ. και το Ε.Τ.Π.Α. ενέργειες προβλέπεται: 

- Από τις διατάξεις των άρθρων 206 και 209 εδάφ. γ’ της 
Συνθήκης Ένταξης, 

- Από τον Καν. 4253/88 (άρθρο 25 παρ. 1 και 6), 

- Από τον Καν. 4255/88 Ε.Κ.Τ., 

- Από τον Καν. 4254/88 (άρθρο 11) Ε.Τ.Π.Α., 

- Από τον Καν. 2082/άρθρο 23, 

- Από τον Καν. 1681/94, 

- Από τον Καν. 2988/95 του Συμβουλίου της Ευρωπαϊ¬ 
κής Ένωσης, 

όπως αυτοί ισχύουν σήμερα. 

-Το άρθρο 18 παρ. 3του Ν. 2224/94 (ΦΕΚ112/Α/6-7-94) 
ρύθμιση θεμάτων Εργασίας και Οργάνωσης του Υπουρ¬ 
γείου Εργασίας και των εποπτευόμενων από αυτό νομι¬ 
κών προσώπων και άλλες διατάξεις. 

- Την Υπουργική Απόφαση 80156/7-7-94 (ΦΕΚ 528/Β/7- 
7-94) διαρθρώσεις των συνιστώμενων με το άρθρο 18 
παρ. 3 του Ν. 2224/94 Δ/νσεων σε τμήματα και αρμοδιό¬ 
τητες αυτών. 

- Το άρθρο 6 παρ. 1 του Ν. 2187/1994 (ΦΕΚ Α/16/8.2.94) 
ρύθμιση θεμάτων σχετικών με τη σύνταξη και διαχείριση 
δανείωντου Ελληνικού Δημοσίου από το εσωτερικό και το 
εξωτερικό και άλλες διατάξεις. 

-Το Προεδρικό Διάταγμα 393/1994 (ΦΕΚΑ/219/14.2.94) 
συγκρότηση, αρμοδιότητες και καθορισμός της λειτουρ¬ 
γίας του Ειδικού Συντονισπκού Οργάνου Ελέγχου των 
Προγραμμάτων που χρηματοδοτούνται από την Ευρω¬ 
παϊκή Ένωση. 

- Την απόφαση 2007892/461/98 ΚΥΑ «περί ανακτήσεως 
αχρεωστήτως ή παρανόμως καταβληθέντων ποσών από 
εθνικούς πόρους ή πόρους της Ε.Ε. στα πλαίσια υλοποίη¬ 
σης κοιν. Πολιτικής. 

3.0 έλεγχος ενός προγράμματος συνίσταται στον τεκ¬ 
μηριωμένο τεχνικό, παιδαγωγικό, λογιστικό και οικονομι¬ 
κό έλεγχο αυτού, καθώς και στον έλεγχο διεξαγωγής του 
σύμφωνα με τις ισχύουσες κοινοτικές και εθνικές διατά¬ 
ξεις. Επίσης ελέγχεται: 

α. Ο σεβασμός των στόχων του Μέτρου στο οποίο έχει 
ενταχθεί η ενέργεια καθώς και του Επιχειρησιακού Προ¬ 
γράμματος Βιομηχανίας. 

β. Η εναρμόνιση του προγράμματος με το Κ.Π.Σ. και 
τους στόχους που προβλέπονται στην μεταρρύθμιση των 
διαρθρωτικών ταμείων. 


γ. Η καλή δημοσιονομική διαχείριση. 

4. Οι έλεγχοι είναι επιτόπιοι και πραγματοποιούνται με 
τη διάθεση από τον φορέα υλοποίησης στα όργανα ελέγ¬ 
χου των απαραίτητων δικαιολογητικών. Μη έγκαιρη συμ¬ 
μόρφωση με τα ανωτέρω έχει σαν συνέπεια την μη επιλε- 
ξιμότητα των δαπανών. 

5. Οι ελεγχόμενοι φορείς υποχρεούνται να παρέχουν 
κάθε δυνατή βοήθεια και ενημέρωση προς τα όργανα 
ελέγχου. 

6. Όλα τα απαραίτητα δικαιολογητικά - παραστατικά 
των χρηματοδοτούμενων από το Ε.Κ.Τ. προγραμμάτων 
πρέπει να τηρούνται στον τόπο υλοποίησης κατά τη διάρ¬ 
κεια της κατάρτισης και μετά το πέρας αυτής στην έδρα 
του φορέα επί πενταετία μετά την τελευταία πληρωμή 
(παρ. 3 άρθρο 23 του Καν. 2082/93 της Ευρωπαϊκής Ένω¬ 
σης) κάθε προγράμματος. 

7. Όλα τα τιμολόγια και δελτία παροχής υπηρεσιών πρέ¬ 
πει να είναι πρωτότυπα ή νομίμως επικυρωμένα. Δεν γίνο¬ 
νται δεκτά συγκεντρωτικά τιμολόγια εφόσον αυτά δεν συ¬ 
νοδεύονται από αναλυτικά παραστατικά των επί μέρους 
δαπανών. 

8. Η τήρηση των παραπάνω αναφερόμενων στοιχείων 
καθώς και των όρων, προϋποθέσεων και υποχρεώσεων 
των φορέων που χρηματοδοτούνται από το Ε.Κ.Τ. είναι υ¬ 
ποχρεωτική. Η μη τήρηση των παραπάνω ή η ελλιπής τή¬ 
ρηση αυτών καθώς και των διαδικασιών των χρηματοδο¬ 
τούμενων από το Ε.Κ.Τ. προγραμμάτων, όπως αυτές α¬ 
πορρέουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρω¬ 
ση των προγραμμάτων, την επιστροφή τυχόν εισπραχθέ- 
ντων χρηματικών ποσών και τον αποκλεισμό του φορέα υ¬ 
λοποίησης από τις διαδικασίες πιστοποίησης και από μελ- 
λονπκές χρηματοδοτήσεις του Ε.Κ.Τ., γιατα επόμενα δύο 
χρόνια. Οι παραπάνω κυρώσεις επιβάλλονται αθροισπκά 
ή κλιμακωτά με σχετική πράξη της Δ/νσης Ελέγχου και Α¬ 
ξιολόγησης του Υπουργείου Εργασίας και Κοινωνικών Α¬ 
σφαλίσεων η οποία κοινοποιείται στη Δ/νση Σχεδιασμού 
και Εφαρμογής Προγραμμάτων Ε.Κ.Τ. του ίδιου Υπουρ¬ 
γείου, καθώς και στο Αυτοτελές Γραφείο Διαχείρισης Κοι¬ 
νοτικών Προγραμμάτωντου Υπουργείου Ανάπτυξης. Η α¬ 
ναζήτηση καταβληθέντων ποσών γίνεται σύμφωνα με τον 
Κώδικα Είσπραξης Δημοσίων Εσόδων (Ν.2362/95- 
ΦΕΚ247/95). 

9. Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη ενέργεια που υλοποιήθηκε, σύμφωνα με τους 
όρους της παρούσας Κοινής Υπουργικής Απόφασης. 

Άρθρο 7 

ΤΕΛΙΚΕΣ ΔΙΑΤΑΞΕΙΣ 

Η παρούσα Κοινή Υπουργική Απόφαση ισχύει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

